
Številka: 	110-7/2026-6214-1
Datum: 		17. 9. 2026


Na podlagi devetega odstavka 61. člena Zakona o javnih uslužbencih (Uradni list RS, št. 32/25 in 1400/26, v nadaljevanju ZJU-1) in prvega odstavka 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23, 136/23 – ZIUZDS in 70/25 – ZUTD-I, v nadaljevanju ZDR-1) 

Republika Slovenija, Upravna enota Jesenice, Cesta železarjev 6a, 4270 Jesenice 

objavlja prosto strokovno-tehnično delovno mesto za nedoločen čas, z 2-mesečnim poskusnim delom,

dokumentalist VI v Oddelku za splošne zadeve – M/Ž (šifra DM 74)
   
Kandidati, ki se bodo prijavili na prosto delovno mesto, morajo izpolnjevati naslednje pogoje:

· višje strokovno izobraževanje/višja strokovna izobrazba 

Poleg navedenih pogojev mora kandidat izpolnjevati splošne pogoje, ki jih urejajo predpisi s področja delovnega prava.

Delovne naloge: 
· razvrščanje, klasifikacija in odprava dokumentarnega gradiva;
· urejanje dokumentarnega gradiva;
· vodenje zahtevnejših seznamov in pregledov;
· izdelovanje zahtevnejših gradiv s strokovnega področja;
· sodelovanje pri materialnem in finančnem poslovanju;
· blagajniško poslovanje;
· opravljanje enostavnih upravnih opravil;
· posredovanje informacij in dokumentov uporabnikom;
· upravljanje, odbiranje, prevzemanje in strokovna obdelava dokumentarnega gradiva.

Osnovni plačni razred delovnega mesta dokumentalist VI je 9 (1.602,70 EUR bruto). Pravica do izplačila osnovne plače se pridobi postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (ZSTSPJS, Uradni list RS, št. 95/24 in 12/26 - ZPPJUFT). Na dan priprave tega razpisa znaša osnovna plača 1.561,02 eur bruto.

Prijava se odda na predpisanem OBRAZCU, ki je sestavni del javne objave in mora vsebovati najmanj:
· pisno izjavo kandidata o izpolnjevanju pogojev glede zahtevane stopnje izobrazbe, iz katere mora biti razvidna stopnja in smer izobrazbe, datum (dan, mesec in leto zaključka izobraževanja ter ustanova, na kateri je bila izobrazba pridobljena);
· pisno izjavo, da za namen postopka izbire kandidata dovoljuje Upravni enoti Jesenice pridobitev podatkov iz uradnih evidenc;
· izjavo kandidata, da je seznanjen in dovoljuje, da bo Upravna enota Jesenice podatke, ki jih je kandidat navedel v prijavi za prosto delovno mesto, obdelovala za namen izvedbe postopka izbire kandidata.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi prijave in priložene dokumentacije, na podlagi razgovora oziroma s pomočjo morebitnih drugih metod preverjanja strokovne usposobljenosti kandidatov.

Z izbranim kandidatom bo sklenjeno delovno razmerje za nedoločen čas, s polnim delovnim časom in dvomesečnim poskusnim delom. Izbrani kandidat bo delo opravljal v prostorih Upravne enote Jesenice, Cesta železarjev 6a, 4270 Jesenice. 

Kandidati pošljejo elektronsko prijavo na priloženem obrazcu » Vloga za zaposlitev«, na elektronski naslov ue.jesenice@gov.si z označbo »za prosto delovno mesto dokumentalist VI, številka 110-7/2026«, in sicer v roku osmih (8) dni po objavi na spletnem mestu državne uprave, portalu GOV.SI v zbirki delovnih mest (https://www.gov.si/zbirke/delovna-mesta/) in Zavodu Republike Slovenije za zaposlovanje. Za prijavo se šteje elektronska oblika, poslana na elektronski naslov: ue.jesenice@gov.si, pri čemer veljavnost prijave ni pogojena z elektronskim podpisom. Šteje se, da prijava kandidata, ki ni bila oddana na ta način, ni bila vložena. Obveščanje v postopku poteka po elektronski poti na elektronski naslov kandidata, s katerega je poslal prijavo, ali ki ga je za namen obveščanja v postopku navedel v prijavi. Zadnji dan za prijavo je 25. 9. 2026. 

Kandidati bodo o izbiri pisno obveščeni na elektronski naslov, s katerega bodo poslali prijavo, najpozneje v osmih dneh po opravljeni izbiri.

Obvestilo o končanem izbirnem postopku bo objavljeno na osrednjem spletnem mestu državne uprave, portalu GOV.SI (prosta delovna mesta v državni upravi (https://www.gov.si/zbirke/delovna-mesta/)

Informacije o izvedbi javne objave je možno dobiti na telefonski številki 04/585 14 92 pri Melisi Hatić, informacije o delovnem področju pa na telefonski številki 04/585 14 42 pri Dejanu Šučurju. 

V besedilu objave prostega delovnega mesta uporabljeni izrazi, zapisani v moški slovnični obliki, so uporabljeni kot nevtralni za ženske in moške.



Alenka Burnik
                                                                     načelnica

